MK sēdes protokollēmuma projekts 24-TA-922
Izdrukāts 29.07.2026. 21.36 - 6.0 Redakcija
Ministru kabineta sēdes protokollēmums

Informatīvais ziņojums "Par primārās veselības aprūpes stiprināšanu"

· 1. Pieņemt zināšanai iesniegto informatīvo ziņojumu. 
· 2. Lai nodrošinātu papildu darbinieku ģimenes ārsta praksēs un vakcinācijas fakta automatizētas apmaksas procesa tehniskās specifikācijas izstrādi un uzturēšanu no 2024. gada 1. jūnija, Veselības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojumu projektu par finanšu līdzekļu piešķiršanu no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana" 2024. gadā (par periodu no 2024. gada 1. jūnija līdz 2024. gada decembrim) ne vairāk kā  4 057 079 euro,  2025. gadā ne vairāk kā 7 137 530 euro, 2026. gadā un turpmāk ik gadu ne vairāk kā 6 870 846 euro apmērā.
· 3. Jautājumu par papildu valsts budžeta līdzekļu piešķiršanu informatīvā ziņojuma projektā paredzēto pasākumu īstenošanai 2025.–2027. gadam un turpmāk ik gadu skatīt Ministru kabinetā likumprojekta „Par valsts budžetu 2025.gadam un budžeta ietvaru 2025., 2026. un 2027.gadam” sagatavošanas procesā kopā ar visu ministriju un citu centrālo valsts iestāžu prioritārajiem pasākumiem, ievērojot valsts budžeta finansiālās iespējas. Ja likumprojekta “Par valsts budžetu 2025.gadam un budžeta ietvaru 2025., 2026. un 2027.gadam” sagatavošanas procesā papildu valsts budžeta finansējums informatīvajā ziņojumā paredzēto pasākumu īstenošanai netiek piešķirts vai tiek piešķirts daļēji, tad Veselības ministrijai nodrošināt, ka tiek īstenoti tie informatīvajā ziņojumā paredzētie pasākumi, kurus var nodrošināt piešķirto valsts budžeta līdzekļu ietvaros.
· 4. Veselības ministrijai līdz 2024.gada 15.novembrim izstrādāt kritērijus lauku piemaksas noteikšanai.
· 5. Veselības ministrijai līdz 2025.gada 1.aprīlim sagatavot un iesniegt izskatīšanai Ministru kabinetā informatīvo ziņojumu par primārās veselības aprūpes pakalpojumu pieejamības stiprināšanu ārpus ģimenes ārstu darba laika.
· 6. Lai nodrošinātu veselības aprūpes pakalpojumu pieejamību, konceptuāli atbalstīt pašvaldību tiesības nodot telpas bezatlīdzības kārtībā - lietošanā ģimenes ārstu praksēm valsts pakalpojumu nodrošināšanai, ievērojot komercdarbības atbalsta regulējuma prasības (saskaņā ar Eiropas Komisijas 2023. gada 13. decembra Regulas (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam vai saskaņā ar Eiropas Komisijas 2011. gada 20. decembra lēmumu Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi). Komercdarbības atbalsts šādā gadījumā tiktu sniegts kā atbrīvojums no nomas maksas par publiskas personas īpašuma nomāšanu, ko parastā kārtībā būtu jāmaksā ģimenes ārstu praksēm Ministru kabineta 2018. gada 20. februāra noteikumos Nr. 97 “Publiskas personas mantas iznomāšanas noteikumi” noteiktajā kārtībā.
· 7. Atzīt par aktualitāti zaudējušu Ministru kabineta 2019. gada 20. augusta sēdes protokollēmuma Nr.35 26.§ 32.punktu.   
· 8. Veselības ministrijai līdz 2025.gada 31. decembrim izstrādāt rezultatīvos rādītājus ģimenes ārstu prakšu darbības izvērtēšanai, izstrādājot ģimenes ārstu prakses darbības procesa, struktūras un rezultatīvos indikatorus.

